text: রফিক, গাইবাবান্ধা
  ২৮ এপ্রিল ২০২১, ১৪:৪০
  বোনারপাড়ায় ডিজিটাল হসপিটালে (ছবি : দৈনিক অধিকার)
  গাইবান্ধার সাঘাটার বোনারপাড়ায় ডিজিটাল হসপিটালে সিজারিয়ান অপারেশনের সময় নবজাতকের শরীর ও প্রসূতির জরায়ু কেটে ফেলার অভিযোগ উঠেছে। ঘটনার পর নবজাতকের মৃত্যু হয়েছে। বিষয়টি গোপন করার জন্য কার্টুনবন্দি করে নবজাতকের মরদেহটি স্বজনদের কাছে তুলে দেওয়া হয়।
  জানা যায়, মঙ্গলবার (২৭ এপ্রিল) দুপুরে সাঘাটার রেল কলোনী থেকে প্রসূতি মোমিনাকে নেয়া হয় বোনারপাড়া ডিজিটাল হসপিটালে। পরে দুপুরেই সিজারিয়ান অপারেশনে এক কন্যা সন্তান জন্ম দেন তিনি। জন্মের কয়েক ঘণ্টা পর কার্টুনবন্দি শিশুর মরদেহ প্রসূতি মোমিনার স্বজনদের হাতে তুলে দেয় হাসপাতাল কর্তৃপক্ষ।
  স্বজনদের অভিযোগ,বাড়িতে এসে নবজাতক ও প্রসূতির জরায়ুসহ শরীরের বিভিন্ন স্থান কাটা দেখতে পান। পরে তারা হাসপাতালে যোগাযোগ করলে হাসপাতাল কর্তৃপক্ষ তাদের গলাধাক্কা দিয়ে বের করে দেয়।